ปรับหมากกลยุทธ์ ภาคบ่าย – บล.เอเซีย พลัส
บล.เอเซีย พลัส แนะเทคนิคบ่ายนี้
9 ก.ค. 2558

มรสุมชีวิต ปัจจัยลบรุมล้อมทั้งในและนอกประเทศ โดยเฉพาะประเด็นเรื่องการปรับลดประมาณการกำไรตลาด เชื่อว่าจะเป็นตัวฉุดรั้งหนัก ยังให้เน้นสะสมหุ้นปันผลสูงและมี Story รองรับ ADVANC, INTUCH
■ SET Index มรสุมรุมเร้าด้วยสารพัดปัจจัยลบ ปัจจุบันสามารถจำแนกออกมาได้ดั่งนี้
1. ปัจจัยต่างประเทศ ตลาดหุ้นทั่วโลกถูกกดดัน ด้วย
เรื่องกรีซที่ยังมีความเสี่ยงสูงอยู่ ล่าสุดกลุ่มผู้นำ 28 ประเทศในสหภาพยุโรป (EU) จะประชุมกันอีกครั้ง ในวันอาทิตย์ที่ 12 ก.ค.58 ทั้งนี้กรีซจะต้องส่งแผนปฎิรูปฉบับใหม่ให้ EU ภายในดังกล่าวด้วยวิกฤติตลาดหุ้นจีนฟองสบู่แตก จนลามไปสุ่ตลาดหุ้นอื่นๆในภูมิภาค โดยเฉพาะโซน Northeast Asia หากสถานการณ์ยังไม่ดีขึ้น เชื่อว่าจะทำให้ตลาดกังวลต่อเนื่องไปจนถึงภาคธุรกิจอุตสาหกรรมและลามไปถึงการค้าระหว่างประเทศ วานนี้จีนได้การประกาศระงับการซื้อขายหุ้นอีก500 บริษัทจนมีจำนวนรวม 1.3 พันแห่ง เกือบถึงครึ่งจากจำนวนบริษัทจดทะเบียนที่มีอยู่ประมาณ 2.8 พันแห่ง
ซึ่งตลาดหุ้นจีนยังมีโอกาสที่จะสั่งระงับการซื้อขายเพิ่ม เพราะยังมีหุ้นอีกหลายบริษัทที่มีความเสี่ยงจะต้องลงต่อเนื่องจากระดับ Valuation ที่แพงจนค่า PER เกิน 50 เท่า ตามสภาวะเก็งกำไรที่เกิดขึ้นในช่วง 3-4 เดือนก่อนหน้าการประชุมของ Fed ในวันที่ 28-29 ก.ค.58 แม้ว่าตลาดจะให้น้ำหนักต่อการประชุมรอบ 16-17 ก.ย.58 มากกว่า แต่ก็ประมาทไม่ได้ต่อการส่งสัญญาณขึ้นดอกเบี้ยของ Fed ซึ่งอาจทำให้ตลาดทุนตลาดเงินทั่วโลกปั่นป่วนได้ (ค่า dot plot คาดการณ์ดอกเบี้ยของกรรมการ Fedล่าสุดปี 2015 ยังอยู่ที่ 0.625% และปี 2016 ลดลงเหลือ 1.625% จากเดิม 1.875%)
2. ปัจจัยในประเทศซึ่งน่าจะมีน้ำหนักมากกว่าปัจจัยต่างประเทศค่อนข้างมาก ซึ่งตอนนี้มีแต่ประเด็นลบรุมล้อมไล่ตั้งแต่
การชะลอตัวของเศรษฐกิจภายในประเทศ ล่าสุดกรรมการร่วมภาคเอกชน 3 สถาบัน (กกร.) ได้ปรับลดคาดการณ์การขยายตัวเศรษฐกิจไทยปี 2558 จากเดิมคาดไว้โต 3.5% เป็นโต 3% โดย กกร. อาจพิจารณากปรับลดการคาดการณ์การเติบโตลงในไตรมาสต่อไป
แม้ว่าการลงทุนจากภาครัฐจะดีขึ้น โดยมีการเร่งรัดเบิกจ่ายงบลงทุนอย่างต่อเนื่อง (ข้อมูล ณ 19 มิ.ย.58 เบิกจ่ายแล้ว 45.61%) ซึ่งมีความเป็นไปได้ว่าในช่วงโค้งสุดท้ายของปีงบประมาณ 2558 น่าจะมีการเร่งเบิกจ่ายงบลงทุนออกมาอีก 25-30% แต่ภัยแล้งที่กำลังเป็นวิกฤติครั้งใหญ่
เบื้องต้นภาคการเกษตรได้รับความเสียหายหนักไปแล้ว และกำลังลามสู่ภาคอุตสาหกรรม และภาคการอุปโภคบริโภค รวมไปถึงปัญหาอื่นๆเช่นปัญหามาตรฐานความปลอดภัยด้านการบิน ปัญหาการค้ามนุษย์ ปัญหาประมง ฯลฯ เหล่านี้ล้วนเป็นฉุดรั้งการเติบโตทางเศรษฐกิจที่น่าเป็นห่วงมากความเสี่ยงจากการปรับลดประมาณการปี 2558 ลงอีกครั้ง กำลังจะเกิดขึ้น หลัง Earning Preview ของกลุ่มธนาคารฯออกมาแย่กว่าคาด
รวมไปถึงล่าสุด PTTEP ก็น่าผิดหวังมาก เบื้องต้นฝ่ายวิจัยได้ปรับกำไรธนาคารลงอีก 1.9 หมื่นล้านบาท เหลือ 1.95 แสนล้านบาท และปรับกำไรPTTEP ลดลง 1.6 หมื่นล้านบาทเหลือ 2.03 หมื่นล้านบาท กระทบกับ PTT ที่ถือหุ้น PTTEP อยู่ 65.29% ราว 1 หมื่นล้านบาท โดยรวมทำให้กำไรตลาดหายไปจากเดิมในเบื้องต้น 4.5 หมื่นล้านบาท และอาจทำให้ EPS ตลาดลดลงเหลือประมาณ 91.7 เท่าเป็นอย่างน้อย เท่ากับว่าปัจจุบัน Current PER ของ SET ก็ยังอยู่สูงถึง 17.3 เท่า และ Expected PER ยังคงอยู่ที่ 16 เท่า ไม่ถูกเลยเมื่อเทียบกับเพื่อนบ้าน ที่อยู่ระหว่าง15-16 เท่า
กลยุทธ์การลงทุน Investment Tactic : 
ตลาดยังมีความเสี่ยงที่จะต้องปรับฐานลงอีก โดยควรรอให้ดัชนีลงมาใกล้ PER 15 เท่า เพื่อเข้าสะสมหุ้นสื่อสารเนื่องจากมีจะมีการจ่ายปันผลระหว่างกาลสูงและมี Story การประมูล 4G รองรับ ADVANC, INTUCH
■ หุ้นเด่นเดือน ก.ค.58 เน้น High Dividend Yield ADVANC INTUCH TVO และ TTW
■ หุ้นกลุ่มรับเหมาฯจากโอกาสในการประมูลโครงการขนาดใหญ่ของรัฐ CK
■ น่าสะสมกลุ่มธนาคารฯ มอง KBANK และ BBL เป็นตัวเด่น
■ Portfolio Update : ASK , ADVANC, CK, STPI, VNG